Komisjoni määrus (EÜ) nr 221/2002,

6. veebruar 2002,

millega muudetakse määrust (EÜ) nr 466/2001 teatavate saasteainete piirnormide sätestamise kohta toiduainetes

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 8. veebruari 1993. aasta määrust (EMÜ) nr 315/93, millega sätestatakse ühenduse menetlused toidus sisalduvate saasteainete suhtes, [1] eriti selle artikli 2 lõiget 3,

ning arvestades järgmist:

(1) Määrusega (EMÜ) nr 315/93 on ette nähtud, et rahva tervise kaitsmiseks tuleb sätestada saasteainete piirnormid toiduainetes.

(2) Komisjoni määrusega (EÜ) nr 466/2001, [2] mida on muudetud nõukogu määrusega (EÜ) nr 2375/2001, [3] on sätestatud teatavate toiduainetes sisalduvate saasteainete piirnormid, mida hakatakse kohaldama alates 5. aprillist 2002. Kõnealuse määruse I lisaga on sätestatud eelkõige plii, kaadmiumi ja elavhõbeda piirnormid teatavates kalandustoodetes.

(3) Rahva tervise kaitsmiseks on oluline, et saasteainete sisaldus püsiks toksikoloogiliselt vastuvõetaval tasemel. Plii, kaadmiumi ja elavhõbeda piirnormid peaksid olema ohutud ja nii madalad, kui on võimalik heade tootmis- ja põllumajandus-/kalandustavade abil saavutada. Määruse (EÜ) nr 466/2001 I lisa asjakohased sätted tuleb teatavate kalandustoodete kõnealuste saasteainete sisalduse osas uute analüüsiandmete põhjal läbi vaadata. Ülevaadatud sätetes säilitatakse tarbijate tervise kaitse kõrge tase.

(4) Käesoleva määrusega ette nähtud meetmed on kooskõlas alalise toidukomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 466/2001 I lisa muudetakse vastavalt käesoleva määruse lisale.

Artikkel 2

Käesolev määrus jõustub 20. päeval pärast selle avaldamist Euroopa Ühenduste Teatajas.

Käesolevat määrust kohaldatakse alates 5. aprillist 2002.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 6. veebruar 2002

Komisjoni nimel

komisjoni liige

David Byrne

[1] EÜT L 37, 13.2.1993, lk 1.

[2] EÜT L 77, 16.3.2001, lk 1.

[3] EÜT L 321, 6.12.2001, lk 1.

--------------------------------------------------

LISA

Määruse (EÜ) nr 466/2001 I lisa 3. jaotist (raskemetallid) muudetakse järgmiselt:

a) pliisisalduse (Pb) osas asendatakse punktid 3.1.4, 3.1.4.1 ja 3.1.6 järgmiselt:

"Toode | Piirnorm (mg/kg) | Proovivõtu tulemuslikkuse kriteeriumid | Analüüsimeetodite tulemuslikkuse kriteeriumid |

3.1.4.Kala lihaskude, nagu on määratletud nõukogu määruse (EÜ) nr 104/2000 (EÜT L 17, 21.1.2000, lk 22) artikli 1 loetelu kategooriates a, b ja e, v.a punktis 3.1.4.1 loetletud kalaliigid | 0,2 | Direktiiv 2001/22/EÜ | Direktiiv 2001/22/EÜ |

3.1.4.1.Lihaskude:pelamiidid (Sarda sarda), harilik peitelhammasahven (Diplodus vulgaris), harilik angerjas (Anguilla anguilla), kefaallased (Mugil labrosus labrosus), urisejalased (Pomadasys benneti), harilik stauriid või sigarstauriid (Trachurus trachurus), sardiin (Sardina pilchardus), sardinopsid (Sardinops species), ahvenaline (Dicentrarchus punctatus), tuun (Thunnus species ja Euthynnys species), lestlased (Dicologoglossa cuneata) | 0,4 | Direktiiv 2001/22/EÜ | Direktiiv 2001/22/EÜ |

3.1.6.Kahepoolmelised karploomad | 1,5 | Direktiiv 2001/22/EÜ | Direktiiv 2001/22/EÜ |

3.1.4. Kala lihaskude, nagu on määratletud nõukogu määruse (EÜ) nr 104/2000 (EÜT L 17, 21.1.2000, lk 22) artikli 1 loetelu kategooriates a, b ja e, v.a punktis 3.1.4.1 loetletud kalaliigid

| 0,2 | Direktiiv 2001/22/EÜ | Direktiiv 2001/22/EÜ |

3.1.4.1. Lihaskude:

pelamiidid (Sarda sarda), harilik peitelhammasahven (Diplodus vulgaris), harilik angerjas (Anguilla anguilla), kefaallased (Mugil labrosus labrosus), urisejalased (Pomadasys benneti), harilik stauriid või sigarstauriid (Trachurus trachurus), sardiin (Sardina pilchardus), sardinopsid (Sardinops species), ahvenaline (Dicentrarchus punctatus), tuun (Thunnus species ja Euthynnys species), lestlased (Dicologoglossa cuneata) | 0,4 | Direktiiv 2001/22/EÜ | Direktiiv 2001/22/EÜ |

3.1.6. Kahepoolmelised karploomad

| 1,5 | Direktiiv 2001/22/EÜ | Direktiiv 2001/22/EÜ" |

b) kaadmiumisisalduse osas (Cd) asendatakse punktid 3.2.5, 3.2.5.1 ja 3.2.6 järgmistega:

"Toode | Piirnorm (mg/kg) | Proovivõtu tulemuslikkuse kriteeriumid | Analüüsimeetodite tulemuslikkuse kriteeriumid |

3.2.5.Kala lihaskude, nagu on määratletud määruse (EÜ) nr 104/2000 artikli 1 loetelu kategooriates a, b ja e, v.a punktis 3.2.5.1 loetletud kalaliigid | 0,05 | Direktiiv 2001/22/EÜ | Direktiiv 2001/22/EÜ |

3.2.5.1.Lihaskude:atlandi pelamiid (Sarda sarda), harilik peitelhammasahven (Diplodus vulgaris), harilik angerjas (Anguilla anguilla), euroopa anšoovis (Engraulis encrasicholus), kefaallased (Mugil labrosus labrosus), harilik stauriid või sigarstauriid (Trachurus trachurus), luvar (Luvarus imperialis), sardiin (Sardina pilchardus), sardinopsid (Sardinops species), tuun (Thunnus ja Euthynnys species), lestlased (Dicologoglossa cuneata) | 0,1 | Direktiiv 2001/22/EÜ | Direktiiv 2001/22/EÜ |

3.2.6.Koorikloomad, v.a pruun krabiliha ning v.a homaari ning samalaadsete suurte koorikloomade pea- ja rinnaliha (Nephropidae ja Palinuridae) | 0,5 | Direktiiv 2001/22/EÜ | Direktiiv 2001/22/EÜ |

3.2.5. Kala lihaskude, nagu on määratletud määruse (EÜ) nr 104/2000 artikli 1 loetelu kategooriates a, b ja e, v.a punktis 3.2.5.1 loetletud kalaliigid

| 0,05 | Direktiiv 2001/22/EÜ | Direktiiv 2001/22/EÜ |

3.2.5.1. Lihaskude:

atlandi pelamiid (Sarda sarda), harilik peitelhammasahven (Diplodus vulgaris), harilik angerjas (Anguilla anguilla), euroopa anšoovis (Engraulis encrasicholus), kefaallased (Mugil labrosus labrosus), harilik stauriid või sigarstauriid (Trachurus trachurus), luvar (Luvarus imperialis), sardiin (Sardina pilchardus), sardinopsid (Sardinops species), tuun (Thunnus ja Euthynnys species), lestlased (Dicologoglossa cuneata) | 0,1 | Direktiiv 2001/22/EÜ | Direktiiv 2001/22/EÜ |

3.2.6. Koorikloomad, v.a pruun krabiliha ning v.a homaari ning samalaadsete suurte koorikloomade pea- ja rinnaliha (Nephropidae ja Palinuridae)

| 0,5 | Direktiiv 2001/22/EÜ | Direktiiv 2001/22/EÜ" |

c) elavhõbedasisalduse (Hg) osas asendatakse punkt 3.3.1.1 järgmisega:

"Toode | Piirnorm (mg/kg) | Proovivõtu tulemuslikkuse kriteeriumid | Analüüsimeetodite tulemuslikkuse kriteeriumid |

3.3.1.1.Euroopa merikurat (Lophius species),harilik merihunt (Anarhichas lupus), huntahven (Dicentrarchus labrax), sinine molva (Molva dipterygia), pelamiidid (Sarda sarda), angerjas (Anguilla species), seaninalane või atlandi karekala (Hoplostethus atlanticus), pikksabalased (Coryphaenoides rupestris), hiidlest (Hippoglossus hippoglossus), marliinid (Makaira species), haug (Esox lucius), vöötideta pelamiid (Orcynopsis unicolor), portugali süvahai (Centroscymnes coelolepis), raid (Raja species), meriahven (Sebastes marinus, S. mentella, S. viviparus), purikala (Istiophorus platypterus), lintuim (Lepidopus caudatus, Aphanopus carbo), ogahailased (kõik liigid), gempüüllased või stromateus (Lepidocybium flavobrunneum, Ruvettus pretiousus, Gempylus serpens), tuur (Acipenser species), mõõkkala (Xiphias gladius), tuun (Thunnus species ja Euthynnus species) | 1,0 mg/kg | Direktiiv 2001/22/EÜ | Direktiiv 2001/22/EÜ |

3.3.1.1. Euroopa merikurat (Lophius species),

harilik merihunt (Anarhichas lupus), huntahven (Dicentrarchus labrax), sinine molva (Molva dipterygia), pelamiidid (Sarda sarda), angerjas (Anguilla species), seaninalane või atlandi karekala (Hoplostethus atlanticus), pikksabalased (Coryphaenoides rupestris), hiidlest (Hippoglossus hippoglossus), marliinid (Makaira species), haug (Esox lucius), vöötideta pelamiid (Orcynopsis unicolor), portugali süvahai (Centroscymnes coelolepis), raid (Raja species), meriahven (Sebastes marinus, S. mentella, S. viviparus), purikala (Istiophorus platypterus), lintuim (Lepidopus caudatus, Aphanopus carbo), ogahailased (kõik liigid), gempüüllased või stromateus (Lepidocybium flavobrunneum, Ruvettus pretiousus, Gempylus serpens), tuur (Acipenser species), mõõkkala (Xiphias gladius), tuun (Thunnus species ja Euthynnus species) | 1,0 mg/kg | Direktiiv 2001/22/EÜ | Direktiiv 2001/22/EÜ" |

--------------------------------------------------